**Lærdal Turlag - BAKKETRIMMEN 2025!!**

Korte turar som er lett tilgjengeleg, skal vere vegen til målet. Vonar at du blir motivert til å auke dosen med uteaktivitet, og komme i betre form. Du som har born, må hugse på å ta dei med innimellom. Kanskje du skal utfordre ein nabo, arbeidskollega eller slekt og vener.   
Gå oppover og framover med Lærdal turlag. Teikn aksjar i ei god folkehelse, og skap optimisme i bygda.

**Her er turmåla:**

|  |  |  |  |
| --- | --- | --- | --- |
| **TURMÅL** | **Start** | **Stigning** | **Lengd** |
| **Dekkene** | Parker ved brua på Lo . Gå over brua, forbi garasjane, følg deretter grusvegen til høgre. | 297 | 6,5 km |
| **Kolahaugen i Eråkslii** | Parkering ved Borlaug Turistheim, gå på RV 52 til Hansegjerde, ta til høgre på merka sti, skilt mot Eråksdalen. | 48 | 5,5 km |
| **Hedlerstegkrysset** | Start ved Hedlersbrui og følg stien langs fjæremålet til Jektesanden. Frå Jektesanden er det godt merka sti opp. | 125 | 1,1 km |
| **Gravdalen på Seltaåsen** | Start i Koret og følg den gamle vegen over Seltaåsen. | 296 | 1,2 km |
| **Bjådnabaosadn** | Start frå parkering ved Stuvane Kraftverk. | 130 | 1,5 km |
| **Våkeldshaugen** | Start i Habben, følg stien mot Hognåsen | 290 | 1,5 km |
| **Kropp** | Parker på p-plass v Tønjum kyrkje, følg merka sti gjennom flott kulturlandskap. | 223 | 1 km |

Følg oss på heimesida vår [www.dnt.no/lardal](http://www.dnt.no/lardal) og på Facebook, der vi har over 1200 medlemar.  
Du får kjøpt eit lite klippekort på Felleskjøpet i Lærdal til kr 100,00. Maksimalt kr 200,00 pr. familiehusstand. **Du kan og betala til turlaget på VIPPS (602939), skriv melding om kva og kven det gjeld!**Reglane er enkle:

1. Du må innom alle 7 postane minst ei gong, og du må ha 25 «signeringar» til saman.
2. Du kan merka kvart felt på kortet med t d kulepenn **når du kjem heim.** Ingen turpostar har tang og bok. Alle bakketrimpostane har og skilt med tekst «BAKKETRIMMEN»
3. Alle bakketrimpostane er og lagt ut på UT.no, hent opp appen på mobilen og trykk «Besøk».
4. Du konkurrerer i tida 01.04.25 – 01.10.25. Lever kortet på Felleskjøpet innan fredag 10. oktober 2025. Hugs å skriv namnet ditt og telefonnummer bakpå kortet. For born må du og skriva alder. Lat att grinder og ver varsam med gjerder.

Du blir garantert andpusten, sveitt, og i betre humør ☺ ☺

Lærdal turlag, styret

